Oktant (sterrebeeld) - Wikipedia
291 vk. grade (50ste)
Nu Octantis (ν Oct)
Toekan, Indiër, Pou, Paradysvoël, Kameleon, Tafel, Suidelike Waterslang
Die Oktant (Latyn: Octans ) is ’n dowwe sterrebeeld in die suidelike hemelruim. Dit is in 1732 deur die sterrekundige Nicolas Louis de Lacaille voorgestel en is genoem na die navigasie-instrument met dieselfde naam. Die Latynse naam was aanvanklik Octans Hadleianus ter ere van John Hadley, wat die instrument in 1730 uitgevind het, maar is later verkort.
Die Oktant bevat die suidelike hemelpool. Anders as die noordpool, het dit geen helder poolster nie. Sigma Octantis (σ Oct) is baie na aan die pool en kan met die blote oog gesien word, maar is te dof (5,6 mag) om bruikbaar te wees vir navigasie. Daarvoor word eerder die sterrebeeld Suiderkruis gebruik wat na die pool wys.
Die sterrebeeld is in die Suidelike Halfrond dwarsdeur die jaar sigbaar. Die drie helderste sterre kan in November die duidelikste gesien word omdat hulle dan op hul hoogste is. Die helderste ster is Nu Octantis (ν Oct), met ’n helderheid van 3,8 mag.
Ridpath, Ian; Tirion (2007), Stars and Planets Guide, Princeton University Press, ISBN 978-0-691-13556-4 Staal, Julius D.W. (1988), The New Patterns in the Sky: Myths and Legends of the Stars, The McDonald and Woodward Publishing Company, ISBN 0-939923-04-1 Eksterne skakels[